pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พม. จัดประชุมขับเคลื่อนมาตรการระเบียบวาระแห่งชาติ เรื่อง สังคมสูงอายุ
วันศุกร์ที่ 30 พฤศจิกายน 2561
พม. จัดประชุมขับเคลื่อนมาตรการระเบียบวาระแห่งชาติ เรื่อง สังคมสูงอายุ
พม. จัดประชุมขับเคลื่อนมาตรการระเบียบวาระแห่งชาติ เรื่อง สังคมสูงอายุ
เมื่อวันที่ 29 พ.ย. 61 เวลา 10.30 น.พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วยนายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด.พม.) นางไพรวรรณ พลวัน อธิบดีกรมกิจการผู้สูงอายุ และผู้แทนหน่วยงานที่เกี่ยวข้อง เข้าร่วมการประชุมขับเคลื่อนมาตรการระเบียบวาระแห่งชาติ เรื่อง สังคมสูงอายุ โดยมีพลเอก ฉัตรชัย สาริกัลยะ รองนายกรัฐมนตรีเป็นประธานการประชุม ณ ห้องประชุม 301 ตึกบัญชาการ 1 ทําเนียบรัฐบาล
พลเอก อนันตพรกล่าวว่า ที่ประชุมได้รับทราบการขับเคลื่อนมาตรการระเบียบวาระแห่งชาติ เรื่อง สังคมสูงอายุ ประจําปีงบประมาณ พ.ศ. 2562 - 2564 ซึ่งขณะนี้อยู่ระหว่างการเสนอคณะรัฐมนตรี ประกาศเป็นระเบียบวาระแห่งชาติ ทั้งนี้ พลเอก ฉัตรชัย สาริกัลยะ รองนายกรัฐมนตรี ได้มอบนโยบายให้หน่วยงานเจ้าภาพหลักซึ่งรับผิดชอบในแต่ละมาตรการให้เร่งรัดดําเนินการเร่งด่วน (Quick Win) ภายในระยะเวลา 6 เดือน และขับเคลื่อนแผนปฏิบัติการตามมาตรการขับเคลื่อนระเบียบวาระแห่งชาติ เรื่อง สังคมสูงอายุ ให้เป็นรูปธรรม ภายในปีงบประมาณ พ.ศ. 2562 เพื่อรองรับสังคมสูงอายุ โดยแผนปฏิบัติการมาตรการขับเคลื่อนระเบียบวาระแห่งชาติ เรื่อง สังคมสูงอายุที่สําคัญ อาทิ เรื่อง ส่งเสริมการจ้างงานผู้สูงอายุ ระบบการคุ้มครองผู้สูงอายุ ระบบสุขภาพรองรับสังคมผู้สูงอายุ การจัดสภาพแวดล้อมและสิ่งอํานวยความสะดวกสําหรับคนทุกวัย รวมทั้งการสร้างความรอบรู้ให้ประชาชนเพื่อเตรียมความพร้อมเป็นผู้สูงอายุที่มีคุณภาพในอนาคต
"นอกจากนี้ พลเอก ฉัตรชัย สาริกัลยะ รองนายกรัฐมนตรี ยังได้เน้นย้ําให้การดําเนินงานด้านผู้สูงอายุเกิดการบูรณาการระหว่างหน่วยงานที่เกี่ยวข้อง และเชื่อมโยงการขับเคลื่อนงานไปสู่การปฏิบัติเพื่อให้เกิดผลประโยชน์ต่อผู้สูงอายุตลอดจนคนทุกวัยในการเตรียมความพร้อมการเป็นสังคมสูงอายุอย่างสมบูรณ์ในอีก 3 ปีข้างหน้า”พลเอก อนันตพรกล่าวในตอนท้าย
รัฐบาลไทย-ข่าวทำเนียบรัฐบาล-นายกฯ หวังดีเตือนลำไยแต่งกายล่อแหลม ขอบคุณนักร้องและคนรอบข้างที่เข้าใจและปรับตัว วอนพิสูจน์ฝีมือด้วยความสร้างสรรค์ พร้อมสั่งการ สตช.ขยายผลคนต่างด้าวลักลอบทำงานกดไลค์ยอดวิวสินค้า
วันอังคารที่ 13 มิถุนายน 2560
นายกฯ หวังดีเตือนลําไยแต่งกายล่อแหลม ขอบคุณนักร้องและคนรอบข้างที่เข้าใจและปรับตัว วอนพิสูจน์ฝีมือด้วยความสร้างสรรค์ พร้อมสั่งการ สตช.ขยายผลคนต่างด้าวลักลอบทํางานกดไลค์ยอดวิวสินค้า
สื่อมวลชนหรือผู้ที่อยู่ในสื่อทุกคนควรมีจิตสํานึก เป็นตัวอย่างที่ดีแก่เด็กและเยาวชน และรู้จักรับผิดชอบต่อสังคม
วันนี้ (13 มิถุนายน 2560) พลโท สรรเสริญ แก้วกําเนิด โฆษกสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี กล่าวถึงกรณีที่ได้ออกมาเตือนเรื่องการแต่งกายและท่าเต้นของนักร้องลําไย ไหทองคํา ว่า ต้องขอบคุณทั้งตัวนักร้องและคนรอบข้างที่เข้าใจความหวังดีของนายกรัฐมนตรีและได้ปรับตัวให้ดีขึ้น อย่างไรก็ตาม สังคมทุกวันนี้เปลี่ยนแปลงเร็วมากโดยเฉพาะการที่สื่อสามารถเข้าถึงประชาชนได้อย่างกว้างขวาง ดังนั้น สื่อมวลชนหรือผู้ที่อยู่ในสื่อทุกคนควรมีจิตสํานึก เป็นตัวอย่างที่ดีแก่เด็กและเยาวชน และรู้จักรับผิดชอบต่อสังคม
“ท่านนายกฯ เพียงต้องการให้สติแก่ผู้ที่เป็นบุคคลสาธารณะว่า สิ่งที่ถูกต้องเหมาะสมควรเป็นอย่างไร เพราะสังคมของเรามีปัญหาสลับซับซ้อนมากมาย เช่น ปัญหาฆ่าข่มขืน โสเภณี การแสดงยั่วยุ ลามกอนาจาร ฯลฯ หากคนในชาติไม่ช่วยกันป้องกัน ไม่แก้ไขที่ต้นเหตุ ปัญหาเหล่านั้นก็จะยังคงวนเวียนไม่สิ้นสุด ทั้งนี้ การกล่าวอ้างว่าสิ่งที่ทําเป็นการแสดง เหมือนกับในต่างประเทศ ไม่ทําให้ใครเดือดร้อน จึงอาจเป็นเหตุผลที่ไม่เหมาะสมนัก เนื่องจากประเทศไทยมีวัฒนธรรมที่งดงาม โดยอยากให้คนไทยเปลี่ยนความคิดใหม่ พิสูจน์กันด้วยฝีมือและความสามารถอย่างสร้างสรรค์ ไม่มุ่งแต่ผลประโยชน์ หรือละเมิดศีลธรรมและกฎหมายบ้านเมือง”
นอกจากนี้ นายกรัฐมนตรียังได้กล่าวถึงการจับกุมชาวต่างชาติลักลอบทํางานโดยไม่ได้รับอนุญาตที่ จ.สระแก้ว โดยรับจ้างกดไลค์ยอดวิวสินค้าประเภทต่าง ๆ และทําธุรกิจเกี่ยวกับสินค้าหนีภาษีหรืออินเทอร์เน็ตผิดกฎหมาย ว่า ได้สั่งการให้สํานักงานตํารวจแห่งชาติตรวจสอบข้อมูลเชิงลึกเพื่อขยายผลเชื่อมโยงว่า ขบวนการดังกล่าวมีความเกี่ยวข้องกับบริษัทหรือธุรกิจผิดกฎหมายอื่น หรือมีบุคคลกลุ่มใดที่ใช้ขบวนการนี้ไปแสวงหาประโยชน์ในทางการเมือง การละเมิดสถาบัน หรือการยุยงปลุกปั่นสังคมหรือไม่
................................................................
รัฐบาลไทย-ข่าวทำเนียบรัฐบาล-รมต. นร. นายเทวัญ ฯ เปิดการประชุมเวทีแลกเปลี่ยนเรียนรู้การบริหารทรัพยากรน้ำอย่างยั่งยืน ระดับนานาชาติ
วันศุกร์ที่ 8 พฤศจิกายน 2562
รมต. นร. นายเทวัญ ฯ เปิดการประชุมเวทีแลกเปลี่ยนเรียนรู้การบริหารทรัพยากรน้ําอย่างยั่งยืน ระดับนานาชาติ
รมต. นร. นายเทวัญ ฯ เปิดการประชุมเวทีแลกเปลี่ยนเรียนรู้การบริหารทรัพยากรน้ําอย่างยั่งยืน ระดับนานาชาติ
วันนี้ (8พ.ย.62) เวลา 10.00 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี เป็นประธานเปิดการประชุมเวทีแลกเปลี่ยนเรียนรู้ หัวข้อ "Water Diplomacy: where Local Wisdom meets International Excellence" ณ อาคารมหาจุฬาลงกรณ์ จุฬาลงกรณ์มหาวิทยาลัย กรุงเทพมหานคร จัดโดยสํานักงานทรัพยากรน้ําแห่งชาติ (สทนช.) เพื่อกระชับความร่วมมือด้านวิชาการระหว่างภาคีเครือข่ายและแลกเปลี่ยนองค์ความรู้แบบไร้พรมแดน โดยมีผู้เข้าร่วมงาน ประกอบด้วย ผู้แทนจากสถานเอกอัครราชทูต องค์กรระหว่างประเทศ มหาวิทยาลัย และตัวแทนภาคส่วนต่างๆ กว่า 200 คน
กิจกรรมภายในงาน ประกอบด้วย การนําเสนอผลงานและการมอบรางวัลแนวปฏิบัติที่ดีด้านการบริหารทรัพยากรน้ํา ตามแนวทาง “ศาสตร์พระราชา นําพาน้ํายั่งยืน” จํานวน 9 รางวัล โดยรับมอบโล่รางวัลและประกาศเกียรติคุณจากรองนายกรัฐมนตรี (พลเอก ประวิตร วงษ์สุวรรณ) ซึ่งเป็นผลงานภูมิปัญญาท้องถิ่นที่ได้รับการคัดเลือกมาจากทําเนียบ Best Practice จากผู้ส่งผลงานทั้งสิ้น 122 รายการทั่วประเทศ โดยโครงการที่ผ่านเกณฑ์ได้รับรางวัลดีเด่น ได้แก่ “โครงการผู้นําและเครือข่ายในการบริหารจัดการทรัพยากรน้ํา ชุมชนบ้านศาลาดิน จ.นครปฐม” ซึ่งส่งประกวดด้านที่ 4 การจัดการคุณภาพน้ําและอนุรักษ์ทรัพยากรน้ํา เสนอโครงการโดยสํานักงานชลประทานที่ 11 และกรมส่งเสริมคุณภาพสิ่งแวดล้อม จุดเด่นคือความเข้มแข็งของชุมชนบ้านศาลาดินที่ใช้ธรรมชาติบําบัดเพื่อแก้ไขปัญหาคุณภาพน้ํา เนื่องจากชุมชนประสบปัญหาน้ําท่วม-น้ําแล้ง รวมทั้งคุณภาพน้ําเน่าเสียจากการทิ้งสิ่งปฏิกูลของครัวเรือนและปัญหาผักตบชวาที่กีดขวางการไหลของน้ํา โดยแก้ปัญหาด้วยการน้อมนําหลักการทรงงานของในหลวง ร.9 “ระเบิดจากข้างใน”มาประยุกต์ใช้
นอกจากนี้ ยังมีการเสวนา แลกเปลี่ยนความคิดเห็นระหว่างผู้ร่วมงาน ในหัวข้อ “Thai Local Wisdom: Lesson learn and Challenges for Improvement” และการบรรยายพิเศษหัวข้อ “งานวิจัยเพื่อพัฒนานวัตกรรมการบริหารทรัพยากรน้ํา: ภูมิปัญญาท้องถิ่นสู่สากล” และหัวข้อ “International Excellence”
.....................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-‘ผู้ช่วยรัฐมนตรีแรงงาน’ ลุยเอง เคลียร์เงินเยียวยาเหตุสุดวิสัยโควิด เร่งจ่ายที่เหลือโดยเร็ว [กระทรวงแรงงาน]
วันศุกร์ที่ 29 พฤษภาคม 2563
‘ผู้ช่วยรัฐมนตรีแรงงาน’ ลุยเอง เคลียร์เงินเยียวยาเหตุสุดวิสัยโควิด เร่งจ่ายที่เหลือโดยเร็ว [กระทรวงแรงงาน]
‘ผู้ช่วยรัฐมนตรีแรงงาน’ ลุยเอง เคลียร์เงินเยียวยาเหตุสุดวิสัยโควิด เร่งจ่ายที่เหลือโดยเร็ว
ผู้ช่วยรัฐมนตรีประจํากระทรวงแรงงาน ตรวจเยี่ยมการดําเนินการของศูนย์รับเรื่องราวร้องทุกข์ณ สํานักงานประกันสังคม สํานักงานใหญ่ นนทบุรี เร่งเจ้าหน้าที่ดําเนินการตรวจสอบเป็นรายกรณี เพื่อให้ลูกจ้างที่มีรายชื่อตกหล่น ให้ได้รับสิทธิประโยชน์ตามขั้นตอนโดยเร็ว
เมื่อวันที่ 28 พฤษภาคม 2563ดร.ดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงานพร้อมด้วยนางเธียรรัตน์ นะวะมะวัฒน์ รองปลัดกระทรวงแรงงานตรวจเยี่ยมการดําเนินการของศูนย์รับเรื่องราวร้องทุกข์ ณ สํานักงานประกันสังคม (สํานักงานใหญ่) จังหวัดนนทบุรี โดยกล่าวว่า จากการพบปะกับผู้ประกันตนมาตรา 33 ที่มาขอรับความช่วยเหลือ ร้องเรียน และอุทธรณ์จากการยื่นขอรับประโยชน์ทดแทนในกรณีว่างงานเนื่องจากเหตุสุดวิสัยโควิด – 19 ในวันนี้พบว่า ยังมีลูกจ้างผู้ประกันตนมาตรา 33 ที่ได้รับผลกระทบจากโควิด – 19 ทั้งจากที่เดินทางมาด้วยตนเองและจากการรับทราบข้อมูลจากหน้าเพจเฟสบุ๊ค “ดร๊าฟ ดวงฤทธิ์” ได้เข้ามาติดต่อขอรับความช่วยเหลือเป็นจํานวนกว่า 1,000 คน ซึ่งจากการพูดคุยถึงสาเหตุผู้ประกันตนยังไม่ได้รับเงินทดแทนกรณีว่างงาน เนื่องจากการนําส่งเงินสมทบล่าช้า และผู้ประกันบางรายมีรายชื่อตกหล่น ทําให้ลูกจ้างยังไม่ได้รับสิทธิประโยชน์ดังกล่าว ในวันนี้จึงได้เดินทางมาตรวจสอบข้อเท็จจริงจากเจ้าหน้าที่และได้รับทราบปัญหาดังกล่าว ทั้งนี้ สํานักงานประกันสังคมจะได้เร่งดําเนินการตรวจสอบเป็นรายกรณี เพื่อให้ลูกจ้างได้รับสิทธิประโยชน์ตามขั้นตอนต่อไป
ดร.ดวงฤทธิ์กล่าวต่อว่า ล่าสุดข้อมูล ณ วันที่ 28 พ.ค.63 กระทรวงแรงงาน โดยศูนย์บริหารสถานการณ์โควิด – 19 สํานักงานประกันสังคมรายงานว่า มีผู้ประกันตนมาขอรับสิทธิประโยชน์กรณีว่างงาน โดยยื่นขอใช้สิทธิสะสม จํานวน 1,367,584 ราย ยื่นขอใช้สิทธิรายใหม่ จํานวน 23,142 ราย วินิจฉัยสั่งจ่ายสะสม 1,265,386 ราย รวมเป็นเงินทั้งสิ้น 7,372.904 ล้านบาท
———————————————————————
กองเผยแพร่และประชาสัมพันธ์
28 พฤษภาคม 2563
รัฐบาลไทย-ข่าวทำเนียบรัฐบาล-กสร.พัฒนาศักยภาพเจ้าหน้าที่ ตอบโจทย์ผู้รับบริการเงินกู้กองทุนเพื่อผู้ใช้แรงงาน
วันเสาร์ที่ 24 กุมภาพันธ์ 2561
กสร.พัฒนาศักยภาพเจ้าหน้าที่ ตอบโจทย์ผู้รับบริการเงินกู้กองทุนเพื่อผู้ใช้แรงงาน
กรมสวัสดิการและคุ้มครองแรงงาน เพิ่มประสิทธิภาพเจ้าหน้าที่กองทุนเพื่อผู้ใช้แรงงาน ตอบโจทย์การให้บริการระบบการรับ-จ่ายเงินกู้แก่สหกรณ์ในสถานประกอบกิจการและรัฐวิสาหกิจ
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า การส่งเสริมการจัดตั้งสหกรณ์ออมทรัพย์ในสถานประกอบกิจการและรัฐวิสาหกิจ เป็นอีกมาตรการหนึ่งเพื่อยกระดับคุณภาพชีวิตของลูกจ้าง ผ่านรูปแบบของการจัดสวัสดิการนอกเหนือกฎหมายด้านเศรษฐกิจ ที่จะช่วยสร้างวินัยในการใช้จ่ายและการออมให้กับลูกจ้างและพนักงาน ในขณะเดียวกันยังเป็นแหล่งเงินกู้ในอัตราดอกเบี้ยที่เป็นธรรมแก่ลูกจ้างเมื่อมีความจําเป็น หรือเดือดร้อนทางการเงิน ทั้งนี้ กสร.มีกองทุนเพื่อผู้ใช้แรงงาน ซึ่งขณะนี้มีวงเงินจํานวน 390ล้านบาท พร้อมให้บริการแก่สหกรณ์ออมทรัพย์ในสถานประกอบกิจการและรัฐวิสาหกิจกู้ยืมเพื่อเป็นทุนหมุนเวียนในอัตราดอกเบี้ยต่ํา ดังนั้นเพื่อเพิ่มประสิทธิภาพการให้บริการเงินกู้และระบบการรับ-จ่ายเงินกองทุนดังกล่าว จึงพัฒนาศักยภาพเจ้าหน้าที่ผู้ปฏิบัติงานด้านส่งเสริมสวัสดิการแรงงานและเจ้าหน้าที่การเงินในส่วนกลางและส่วนภูมิภาค จํานวน 50 คน เพื่อพัฒนาศักยภาพในการปฏิบัติงาน และให้คําแนะนําที่เกี่ยวข้องกับการใช้บริการเงินกู้กองทุนเพื่อผู้ใช้แรงงาน รวมถึงสร้างความรู้ความเข้าใจเกี่ยวกับการจัดสวัสดิการด้านเศรษฐกิจในรูปแบบของการจัดตั้งสหกรณ์ออมทรัพย์ในสถานประกอบกิจการและรัฐวิสาหกิจ
นายอนันต์ชัย กล่าวต่อว่า การจัดตั้งสหกรณ์ออมทรัพย์ในสถานประกอบกิจการ เป็นสวัสดิการนอกเหนือกฎหมาย ซึ่งจะช่วยแก้ไขปัญหาทางเศรษฐกิจของลูกจ้างให้มีคุณภาพชีวิตที่ดีขึ้น เป็นการสร้างขวัญและกําลังใจในการทํางาน ลดการขาดงาน ลางาน และเปลี่ยนงานบ่อย ส่งผลให้เพิ่มประสิทธิภาพและผลิตผลในการทํางาน เป็นการช่วยเสริมสร้างสัมพันธภาพอันดีระหว่างนายจ้างและลูกจ้างช่วยลดปัญหา และข้อขัดแย้งในสถานประกอบกิจการ จึงขอเชิญชวนสถานประกอบกิจการและรัฐวิสาหกิจที่สนใจจัดตั้งสหกรณ์ ออมทรัพย์ และหากมีทุนหมุนเวียนไม่เพียงพอในการดําเนินงานก็สามารถใช้บริการเงินกู้จากกองทุนเพื่อผู้ใช้แรงงานได้ สนใจสอบถามข้อมูลเพิ่มได้ที่กองสวัสดิการแรงงาน โทรศัพท์ 0 2245 6774 หรือ 0 2246 0383 หรือที่สํานักงานสวัสดิการและคุ้มครองแรงงานจังหวัดทั่วประเทศ
รัฐบาลไทย-ข่าวทำเนียบรัฐบาล-ยธ.พิจารณาการบังคับใช้กฎหมายเกี่ยวกับความมั่นคง
วันจันทร์ที่ 28 พฤศจิกายน 2559
ยธ.พิจารณาการบังคับใช้กฎหมายเกี่ยวกับความมั่นคง
นายชาญเชาวน์ ไชยานุกิจ ปลัดกระทรวงยุติธรรม เป็นประธานการประชุมคณะอนุกรรมการงานยุติธรรมด้านความมั่นคงและความสงบเรียบร้อย ครั้งที่ ๑/๒๕๕๙
เมื่อวันจันทร์ที่ ๒๘ พฤศจิกายน ๒๕๕๙ เวลา ๐๙.๓๐ น.
นายชาญเชาวน์ ไชยานุกิจ ปลัดกระทรวงยุติธรรม
เป็นประธานการประชุมคณะอนุกรรมการงานยุติธรรมด้านความมั่นคงและความสงบเรียบร้อย ครั้งที่ ๑/๒๕๕๙
เพื่อพิจารณาการบังคับใช้กฎหมายเกี่ยวกับความมั่นคงและความสงบเรียบร้อย
ให้มีมาตรฐานและเป็นไปอย่างมีประสิทธิภาพ
โดยมีผู้แทนจากหน่วยงานต่างๆ ที่เกี่ยวข้อง เข้าร่วมฯ
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-พิธีเปิดการอบรมเชิงปฏิบัติการ “เพื่อเสริมสร้างความรู้ทางวิชาการและฝึกปฏิบัติการจัดทำฐานข้อมูลภาคอุตสาหกรรม เพื่อการเตือนภัยเศรษฐกิจอุตสาหกรรมระดับจังหวัด”
วันพุธที่ 10 มกราคม 2561
พิธีเปิดการอบรมเชิงปฏิบัติการ “เพื่อเสริมสร้างความรู้ทางวิชาการและฝึกปฏิบัติการจัดทําฐานข้อมูลภาคอุตสาหกรรม เพื่อการเตือนภัยเศรษฐกิจอุตสาหกรรมระดับจังหวัด”
พิธีเปิดการอบรมเชิงปฏิบัติการ “เพื่อเสริมสร้างความรู้ทางวิชาการและฝึกปฏิบัติการจัดทําฐานข้อมูลภาคอุตสาหกรรม เพื่อการเตือนภัยเศรษฐกิจอุตสาหกรรมระดับจังหวัด” ณ โรงแรมแก้วสมุย รีสอร์ท จังหวัดสุราษฎร์ธานี
วันนี้ (10 มกราคม 2561) นายทองชัย ชวลิตพิเชฐ รองปลัดกระทรวงอุตสาหกรรม เป็นประธานในพิธีเปิดการอบรมเชิงปฏิบัติการ “เพื่อเสริมสร้างความรู้ทางวิชาการและฝึกปฏิบัติการจัดทําฐานข้อมูลภาคอุตสาหกรรม เพื่อการเตือนภัยเศรษฐกิจอุตสาหกรรมระดับจังหวัด” โดยการอบรมมีทั้งหมด 4 รุ่น ซึ่งการอบรมในครั้งนี้เป็นการอบรมรุ่นที่ 2 ระหว่างวันที่ 10 -12 มกราคม 2561 ณ โรงแรมแก้วสมุย รีสอร์ท จังหวัดสุราษฎร์ธานี โดยมีเจ้าหน้าที่ด้านนโยบายและแผนเข้าร่วมทั้งหมด 16 จังหวัด ได้แก่ กระบี่ สุราษฎร์ธานี นครศรีธรรมราช ตรัง นราธิวาส ปัตตานี พังงา พัทลุง ภูเก็ต ยะลา ระนอง สงขลา สตูล ชุมพร ประจวบคีรีขันธ์ และเพชรบุรี
โดยมีวัตถุประสงค์เพื่อให้สํานักงานอุตสาหกรรมจังหวัด ในฐานะตัวแทนของอุตสาหกรรมในส่วนภูมิภาค สามารถวิเคราะห์สภาวการณ์ลงทุนอุตสาหกรรม และอัตราการขยายตัวของอุตสาหกรรมการผลิตแต่ละประเภท รวมทั้งแนวโน้มการพัฒนาอุตสาหกรรมในพื้นที่ระดับจังหวัด เพื่อนําไปจัดทํานโยบายและแผนยุทธศาสตร์ที่ชัดเจน สามารถนําไปปฏิบัติและพัฒนาบริหารจัดการฐานข้อมูลภาคอุตสาหกรรมที่สําคัญของจังหวัด และสรุปผลการวิเคราะห์ข้อมูลเชิงลึกด้านเศรษฐกิจ เพื่อใช้เป็นข้อมูลสําหรับหน่วยงานที่เกี่ยวข้องและประชาชนทั่วไปต่อไป
รัฐบาลไทย-ข่าวทำเนียบรัฐบาล-กระทรวงดิจิทัลฯ เดินสายจัดอบรมปั้นวิทยากรแกนนำ “เน็ตประชารัฐ” เร่งขยายเครือข่าย “จิตอาสาเน็ตประชารัฐ” สร้างประโยชน์ให้ชุมชนทั่วประเทศ
วันพุธที่ 27 ธันวาคม 2560
กระทรวงดิจิทัลฯ เดินสายจัดอบรมปั้นวิทยากรแกนนํา “เน็ตประชารัฐ” เร่งขยายเครือข่าย “จิตอาสาเน็ตประชารัฐ” สร้างประโยชน์ให้ชุมชนทั่วประเทศ
กระทรวงดิจิทัลฯ
กระทรวงดิจิทัลฯ เร่งจัดอบรมหลักสูตร “การพัฒนาวิทยากรแกนนําเพื่อการใช้ประโยชน์จากโครงการเน็ตประชารัฐ” 5 รุ่น ตามเป้าหมาย 1,000 คน ช่วยถ่ายทอดความรู้สู่ผู้นําชุมชนทั้ง 24,700 หมู่บ้านในโครงการฯ ต่อยอดสร้างผู้รู้การใช้สื่อดิจิทัลเพิ่ม 100,000 คน พร้อมขยายผลสู่คนในชุมชนไม่น้อยกว่า 1,000,000 คน ผลักดันเป็นเครือข่าย “จิตอาสาเน็ตประชารัฐ” นําประโยชน์สู่ชุมชนอย่างยั่งยืน
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เปิดเผยว่า กระทรวงดิจิทัลฯ ได้จัดการอบรมหลักสูตร “การพัฒนาวิทยากรแกนนําเพื่อการใช้ประโยชน์จากโครงการเน็ตประชารัฐ” ภายใต้โครงการยกระดับโครงสร้างพื้นฐานโทรคมนาคมเพื่อขับเคลื่อนเศรษฐกิจของประเทศ แล้วจํานวน 4 รุ่น และจะจัดรุ่นสุดท้ายที่จังหวัดเชียงใหม่ในวันที่ 21-22 ธันวาคมนี้ โดยร่วมมือกับสํานักงานส่งเสริมการศึกษานอกระบบและการศึกษาตามอัธยาศัย (กศน.) และสถาบันวิชาการทีโอที จัดกิจกรรมการสร้างการรับรู้การใช้ประโยชน์จากเน็ตประชารัฐ ให้ความรู้ด้านดิจิทัล รวมทั้งส่งเสริมการใช้งานเน็ตประชารัฐแก่ “วิทยากรแกนนํา” เพื่อไปต่อยอดให้ความรู้ความเข้าใจเกี่ยวกับเน็ตประชารัฐและการใช้งานอินเทอร์เน็ตในระดับพื้นฐาน ให้กับกลุ่มผู้นําชุมชนจาก 24,700 หมู่บ้าน สร้างการเรียนรู้ในการใช้ประโยชน์ และพร้อมรับกับการเปลี่ยนแปลงเทคโนโลยีดิจิทัลที่รวดเร็วอย่างรู้เท่าทัน
ทั้งนี้ เมื่อฝึกอบรมฯ ดังกล่าวครบทั้ง 5 รุ่นแล้ว จะมีวิทยากรแกนนําเน็ตประชารัฐตามเป้าหมาย 1,000 คน เป็นผู้แทนของกระทรวงดิจิทัลฯ ไปสร้างการรับรู้ให้กับผู้นําหมู่บ้านที่มีเน็ตประชารัฐ หมู่บ้านละ 4 คน ประกอบด้วย ผู้ใหญ่บ้าน กรรมการหมู่บ้าน อาสาสมัคร จปฐ. หรือผู้มีแววที่จะนําความรู้ไปถ่ายทอดต่อในหมู่บ้านของตนเอง ซึ่งจะสามารถสร้างผู้นําชุมชนให้มีความรู้ได้อีกประมาณ 100,000 คน เพื่อไปขยายผลสร้างความรู้ให้กับคนในหมู่บ้านเพิ่มเป็น 1,000,000 คน
“กระทรวงดิจิทัลฯ มีความมั่นใจว่าวิทยากรแกนนําจะเป็นกําลังสําคัญที่พร้อมจะนําความรู้ไปเผยแพร่ สร้างความเข้าใจและการรับรู้เกี่ยวกับประโยชน์จากเน็ตประชารัฐไปยังหมู่บ้านเป้าหมาย และประชาชนทั่วไปให้สามารถเข้าถึงและใช้ประโยชน์จากอินเทอร์เน็ตในชีวิตประจําวัน อีกทั้งสามารถเข้าถึงบริการของภาครัฐ บริการด้านสุขภาพ สิทธิประโยชน์ และมีความรู้ด้านกฎหมาย ตลอดจนการใช้เพื่อการสร้างเศรษฐกิจในชุมชน ด้วยการค้าขายสินค้าชุมชน ในลักษณะพาณิชย์อิเล็กทรอนิกส์ (e-commerce) นอกจากนั้นกระทรวงฯ มีเป้าหมายในการสร้างเครือข่ายการทํางานที่มีความยั่งยืนในรูปแบบอาสาสมัคร หรือ “จิตอาสาเน็ตประชารัฐ” ในทุกพื้นที่ เพื่อให้เกิดเครือข่ายการใช้ประโยชน์จากเน็ตประชารัฐที่เป็นรูปธรรมอย่างยั่งยืน โดยประชาชนคือส่วนสําคัญในการร่วมกันขับเคลื่อนนโยบายเศรษฐกิจดิจิทัลเพื่อสร้างประโยชน์ให้กับชุมชนและส่งต่อไปยังทุกภาคส่วนร่วมผลักดันการใช้เทคโนโลยีดิจิทัลเปลี่ยนผ่านประเทศไทยไปสู่ยุค 4.0” ปลัดกระทรวงดิจิทัลฯ กล่าว
********************
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ปาฐกถาพิเศษหัวข้อ “มิติใหม่ กระทรวงดีอี” ในงานสัมมนาชมรมนักข่าวไอที
วันอังคารที่ 21 กุมภาพันธ์ 2560
รมว.กระทรวงดิจิทัลฯ ปาฐกถาพิเศษหัวข้อ “มิติใหม่ กระทรวงดีอี” ในงานสัมมนาชมรมนักข่าวไอที
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม ร่วมปาฐกถาพิเศษหัวข้อ "มิติใหม่ กระทรวงดีอี" ในงานสัมมนาและประชุมใหญ่สามัญ ประจําปี 2560 ของชมรมนักข่าวสายเทคโนโลยีสารสนเทศ สมาคมนักข่าวนักหนังสือพิมพ์แห่งประเทศไทย ซึ่งจัดขึ้นเพื่อเปิดโอกาสให้สมาชิกชมรมฯ ซึ่งประกอบด้วย นักข่าวสายไอที สมาชิกองค์กร ทั้งภาครัฐ รัฐวิสาหกิจ และภาคเอกชน ได้รับทราบข้อมูลแนวนโยบายการขับเคลื่อนงานด้านดิจิทัลเพื่อก้าวสู่ไทยแลนด์ 4.0 ของกระทรวงดิจิทัลเพื่อเศรษฐกิจและสังคม รวมทั้งได้แลกเปลี่ยนความคิดเห็นและสร้างความรู้ความเข้าใจในประเด็นที่เกี่ยวข้องร่วมกัน ทั้งนี้ รัฐมนตรีฯ ได้กล่าวถึงแผนงานสําคัญที่อยู่ระหว่างดําเนินการ อาทิ โครงการเน็ตประชารัฐ การยกระดับศูนย์ดิจิทัลชุมชน การจัดตั้งดิจิทัลพาร์คไทยแลนด์ เป็นต้น ซึ่งโครงการดังกล่าวจะทําให้เกิดนวัตกรรม ช่วยลดความเหลื่อมล้ํา และเกิดการพัฒนาอย่างยั่งยืนตามเป้าหมายของไทยแลนด์ 4.0 ต่อไป ณ เขาใหญ่คีรีธารทิพย์ รีสอร์ท จ.นครราชสีมา เมื่อวันที่ 18 กุมภาพันธ์ 2560
***********************
รัฐบาลไทย-ข่าวทำเนียบรัฐบาล-กำชับ ผอ.รมน.ภาค 4 ยึดบังคับใช้กฎหมายตามแนวทางสันติวิธี พร้อมขอช่วยกันรับคนไทยทยอยกลับจากมาเลเซีย [กระทรวงกลาโหม]
วันพุธที่ 18 มีนาคม 2563
กําชับ ผอ.รมน.ภาค 4 ยึดบังคับใช้กฎหมายตามแนวทางสันติวิธี พร้อมขอช่วยกันรับคนไทยทยอยกลับจากมาเลเซีย [กระทรวงกลาโหม]
กําชับ ผอ.รมน.ภาค 4 ยึดบังคับใช้กฎหมายตามแนวทางสันติวิธี พร้อมขอช่วยกันรับคนไทยทยอยกลับจากมาเลเซีย
พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ประยุทธ์ จันทร์โอชา นรม.และ รมว.กห. ได้รับทราบรายงานสถานการณ์เหตุเจ้าหน้าที่ปะทะกับกลุ่มคนร้ายในพื้นที่เขื่อนปัตตานี ต.ตาเซะ อ.เมือง จว.ยะลา จาก มทภ.4 / ผอ.รมน.ภาค 4และ ผบ.ตร.ที่ลงพื้นที่อย่างต่อเนื่อง พร้อมกล่าวแสดงความเสียใจกับครอบครัวของเจ้าหน้าที่ทหารที่เสียชีวิต 1 นาย และได้รับบาดเจ็บจํานวน 6 นาย จากเหตุปะทะดังกล่าว
โดยย้ํา ขอให้ มทภ.4 ดูแลการรักษาพยาบาลเจ้าหน้าที่ที่ได้รับบาดเจ็บอย่างดีที่สุดและกระทําพิธีทางศาสนากับกําลังพลที่เสียชีวิตอย่างสมเกียรติพร้อมกับขอเป็นกําลังใจและย้ําการปฏิบัติงานของเจ้าหน้าที่ ขอให้ใช้ความอดทนระมัดระวังและตั้งอยู่ในความไม่ประมาท โดยยึดมาตรการบังคับใช้กฎหมายกับคนร้ายตามแนวทางสันติวิธี
พร้อมกันนี้ นรม.และ รมว.กห. ยังได้กําชับ ขอให้ร่วมกันจัดระเบียบชายแดนในมาตรการป้องกันการแพร่ระบาดของCOVID - 19และช่วยอํานวยความสะดวกรองรับการเดินทางกลับของพี่น้องประชาชนไทย ที่ทยอยกลับจากมาเลเซียผ่านช่องทางที่กําหนด โดยขอให้ประชาสัมพันธ์สร้างความเข้าใจกับมาตรการของรัฐที่กําหนดควบคู่กันไป
................
รัฐบาลไทย-ข่าวทำเนียบรัฐบาล-ปลัดกระทรวงอุตสาหกรรม ลงพื้นที่เข้าตรวจสอบกำกับดูแลการดำเนินงานของบริษัท เอเชีย รีไฟนิ่ง จำกัด จ.ระยอง
วันพุธที่ 4 กรกฎาคม 2561
ปลัดกระทรวงอุตสาหกรรม ลงพื้นที่เข้าตรวจสอบกํากับดูแลการดําเนินงานของบริษัท เอเชีย รีไฟนิ่ง จํากัด จ.ระยอง
นายพสุ โลหารชุน ปลัดกระทรวงอุตสาหกรรม และคณะจากกระทรวงอุตสาหกรรม เข้าตรวจสอบกํากับดูแลการดําเนินงานของบริษัท เอเชีย รีไฟนิ่ง จํากัด จังหวัดระยอง
ระยอง : วันนี้ (4 กรกฎาคม 2561) นายพสุ โลหารชุน ปลัดกระทรวงอุตสาหกรรม พร้อมด้วยนายสุรพล ชามาตย์ หัวหน้าผู้ตรวจราชการกระทรวงอุตสาหกรรม นายจุลพงษ์ ทวีศรี ผู้ตรวจราชการกระทรวงอุตสาหกรรม น.ส.ทัศนียา ลัธธนันท์ ผู้อํานวยการกองกลาง และ
นายกรณ์ภัฐวีญ์ ม่วงน้อย อุตสาหกรรมจังหวัดระยอง และคณะจากกระทรวงอุตสาหกรรม เข้าตรวจสอบกํากับดูแลการดําเนินงานของบริษัท เอเชีย รีไฟนิ่ง จํากัด จังหวัดระยอง ซึ่งเป็นโรงกลั่นตัวทําละลายใช้แล้ว นํากลับมาใช้ประโยชน์ใหม่ นํากากสีจากการกลั่นตัวทําละลาย กาวเรซิ่นมาเป็นวัตถุดิบในการผลิตสี
รัฐบาลไทย-ข่าวทำเนียบรัฐบาล-รัฐบาล ผลักดันโครงการ Big Data เชื่อมโยงข้อมูล คุ้มครองผู้บริโภค อย่างเป็นรูปธรรม
วันพฤหัสบดีที่ 26 กันยายน 2562
รัฐบาล ผลักดันโครงการ Big Data เชื่อมโยงข้อมูล คุ้มครองผู้บริโภค อย่างเป็นรูปธรรม
นายเทวัญ ลิปตพัลลภ รัฐมนตรีประจําสํานักนายกรัฐมนตรี เป็นประธานการประชุมคณะกรรมการคุ้มครองผู้บริโภค (คคบ.) ครั้งที่ 4/2562
วันนี้ (26 กันยายน 2562) เวลา 09.00 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี เป็นประธานการประชุมคณะกรรมการคุ้มครองผู้บริโภค (คคบ.) ครั้งที่ 4/2562 ณ ห้องประชุม 301 ตึกบัญชาการ 1 ทําเนียบรัฐบาล พร้อมหน่วยงานที่เกี่ยวข้อง
โดยที่ประชุมรับทราบรายงานผลการขับเคลื่อนแผนยุทธศาสตร์การคุ้มครองผู้บริโภคแห่งชาติ ฉบับที่ 1 (พ.ศ. 2561-2564) ประจําปีงบประมาณ พ.ศ. 2561 เพื่อให้มีการบูรณาการงานคุ้มครองผู้บริโภคของประเทศอย่างเป็นระบบ มีมาตรฐาน มีประสิทธิภาพ และยั่งยืน อีกทั้งรับทราบการเชื่อมโยงข้อมูลการคุ้มครองผู้บริโภค ภายใต้โครงการพัฒนาการให้บริการผู้บริโภคโดยการเชื่อมโยงและบริหารจัดการข้อมูลการคุ้มครองผู้บริโภค (Big Data) โดยสามารถวิเคราะห์แนวโน้ม ทิศทางของปัญหาการร้องทุกข์ของผู้บริโภคในมิติต่างๆ ได้อย่างถูกต้อง รวดเร็ว รวมถึงทราบผลการประชาสัมพันธ์และการเผยแพร่ข้อมูลด้านการคุ้มครองผู้บริโภคและการพัฒนาเครือข่าย โดยการประชาสัมพันธ์ให้ผู้บริโภคตระหนักในการรักษาสิทธิตนเอง พร้อมทั้งพัฒนาเครือข่ายด้านการคุ้มครองผู้บริโภคในระดับอุดมศึกษา ภาคประชาชน และส่วนภูมิภาค ให้เกิดเป็นรูปธรรม
พร้อมกันนี้ ที่ประชุมมีมติเห็นชอบในหลักการร่างระเบียบคณะกรรมการคุ้มครองผู้บริโภคว่าด้วยการปฏิบัติราชการเพื่อประชาชนของคณะอนุกรรมการคุ้มครองผู้บริโภคประจําจังหวัดในการดําเนินการเกี่ยวกับรับเรื่องราวร้องทุกข์ พ.ศ. ... ตามที่คณะกรรมการคุ้มครองผู้บริโภคเสนอ โดยให้มีความสอดคล้องกับระเบียบคณะกรรมการคุ้มครองผู้บริโภคว่าด้วยการปฏิบัติราชการเพื่อประชาชน ของสํานักงานคณะกรรมการคุ้มครองผู้บริโภค พ.ศ. 2562 เพื่อป้องกันการถูกละเมิดสิทธิของผู้บริโภค ทําให้ประชาชนได้รับความเป็นธรรมจากการใช้สินค้าและบริการจากผู้ประกอบธุรกิจ รวมถึงการนําเทคโนโลยีดิจิทัลมาใช้อาทิ การเพิ่มช่องทาง ร้องทุกข์ออนไลน์ และการไกล่เกลี่ยออนไลน์ เพื่ออํานวยความสะดวกแก่ประชาชน ให้เข้าถึงการบริการของภาครัฐได้อย่างรวดเร็วและมีประสิทธิภาพด้วย
.......................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พิธีทำลายของกลาง “ตู้เกมไฟฟ้า แผงวงจร เฟรมตู้” มูลค่าความเสียหายทางเศรษฐกิจกว่า 50 ล้านบาท
วันพุธที่ 16 พฤษภาคม 2561
พิธีทําลายของกลาง “ตู้เกมไฟฟ้า แผงวงจร เฟรมตู้” มูลค่าความเสียหายทางเศรษฐกิจกว่า 50 ล้านบาท
กรมศุลกากรทําลายของกลางที่คดีสิ้นสุดแล้ว “ตู้เกมไฟฟ้า จํานวน 531 เครื่อง เฟรมตู้และแผงวงจร 7,055 ชิ้น” รวมมูลค่าความเสียหายทางเศรษฐกิจกว่า 50 ล้านบาท ด้วยรถบดถนน และรถแบล็คโฮ หลังจากนั้นเศษซากของกลางจะถูกขนย้ายไปดําเนินการไม่ให้สามารถนําใช้งานได้ต่อไป
วันพุธที่ 16 พฤษภาคม 2561 เวลา 11.00 น. ณ สํานักงานศุลกากรท่าเรือแหลมฉบัง นายกุลิศ สมบัติศิริ อธิบดีกรมศุลกากร พร้อมด้วย นายชูชัย อุดมโภชน์ ที่ปรึกษาด้านพัฒนาระบบสิทธิประโยชน์ทางศุลกากร นายชัยยุทธ คําคุณ รักษาการที่ปรึกษาด้านพัฒนาระบบควบคุมทางศุลกากร และนายยุทธนา พูลพิพัฒน์ ผู้อํานวยการสํานักงานศุลกากรท่าเรือแหลมฉบัง ทําลายของกลางที่คดีสิ้นสุดแล้ว “ตู้เกมไฟฟ้า จํานวน 531 เครื่อง เฟรมตู้และแผงวงจร 7,055 ชิ้น” รวมมูลค่าความเสียหายทางเศรษฐกิจกว่า 50 ล้านบาท ด้วยรถบดถนน และรถแบล็คโฮ หลังจากนั้นเศษซากของกลางจะถูกขนย้ายไปดําเนินการไม่ให้สามารถนําใช้งานได้ต่อไป
นายกุลิศ สมบัติศิริ กล่าวว่า ของกลางที่ทําลายในครั้งนี้ ได้แก่ ตู้เกมไฟฟ้า แผงวงจร เฟรมตู้พร้อมแผงตู้เกม เป็นสินค้าที่หลีกเลี่ยงศุลกากร 6 แฟ้มคดี และของกลางคดีพนักงานฝ่ายจับกุม (ตํารวจ) 4 แฟ้มคดี รวม 10 แฟ้มคดี ซึ่งเป็นแฟ้มคดีตั้งแต่ปี 2551 ถึง ปี 2558 และคดีถึงที่สุดแล้ว โดยมีความผิดฐานหลีกเลี่ยงข้อห้ามข้อกํากัด อันเป็นความผิดตามมาตรา 99, 27 แห่ง พ.ร.บ.ศุลกากร พ.ศ.2469 และฝ่าฝืน มาตรา 5 ตามประกาศกระทรวงพาณิชย์ เรื่อง การนําเครื่องเล่นเกมเข้ามาในราชอาณาจักร พ.ศ.2548 พ.ร.บ.การพนัน พ.ศ.2478 และเข้าข่ายเป็นของเสียอันตรายตามอนุสัญญาบาเซลฯ ตามประกาศกระทรวงอุตสาหกรรม เรื่อง บัญชีรายชื่อวัตถุอันตราย พ.ศ.2556 แห่ง พ.ร.บ. วัตถุอันตราย พ.ศ.2535
ที่ผ่านมา กรมศุลกากร เข้มงวดในการปราบปรามจับกุมสินค้าลักลอบหลีกเลี่ยงตามพระราชบัญญัติศุลกากรและกฎหมายอื่น ๆ ที่เกี่ยวข้อง โดยมีการปฏิบัติการอย่างต่อเนื่องตามนโยบายของกรมศุลกากร โดยสินค้าของกลางทั้งหมดที่ทําลายในครั้งนี้ หากเข้าสู่ตลาดจะมีมูลค่าทางเศรษฐกิจกว่า 50 ล้านบาท